Nafarroako Parlamentuko Mahaiak, 2022ko maiatzaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Eliza Katolikoaren jabetzakoak diren kultur intereseko ondasunetan meza emateko denbora doako sarraldietarako denboraren parte gisa zenbatzeari buruzkoa (10-22/PES-00149).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko maiatzaren 2an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Nafarroako Eskubide Kulturalei buruzko urtarrilaren 15eko 1/2019 Foru Legea betetzeari dagokionez, parlamentari honek ondokoa jakin nahi du:

• Eliza Katolikoak, kultur intereseko ondasunen jabe den aldetik, aipatu higiezinetara bisita kulturala egiteko doako sarraldietarako denboraren parte gisa zenbatzen al du meza emateko denbora?

Iruñean, 2022ko apirilaren 28an

Foru parlamentaria: Maiorga Ramírez Erro